钦定古今图书集成/理学汇编/文学典/第123卷 > 《进新旧文十卷状》李德裕
## 钦定古今图书集成/理学汇编/文学典/第123卷 > 《进新旧文十卷状》李德裕

四月二十三日，奉宣，令臣进来者。伏以扬雄云：“童子
雕虫篆刻，壮夫不为。”臣往在弱龄，即好词赋，情性所
作，衰老不忘。属吏职岁深，文业多废，意之所感，时乃成章。岂谓击壤庸音，谬入帝尧之听；巴渝末曲，猥蒙
汉祖之知。跼蹐惭惶，神魂飞越。谨录新旧文十卷进
上。轻渎宸严，无任兢惕。